
PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	                                                                                           Bucureşti, 10.09.2003

                                                                                            Nr.24/319


 R A P O R T 
asupra propunerii legislative pentru completarea Legii nr.192/2001 

privind fondul piscicol, pescuitul şi acvacultura


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu propunerea legislativă pentru completarea Legii nr.192/2001 privind fondul piscicol, pescuitul şi acvacultura, transmisă cu adresa nr.215 din 7 aprilie 2003.


La întocmirea raportului, Comisia a avut în vedere avizul Consiliului Legislativ      .


Propunerea legislativă are ca obiect de reglementare completarea alineatului 1 al art.62 din Legea nr.192/2001 privind fondul piscicol, pescuitul şi acvacultura. Prin proiect se propune ca pescuitul cu ostia, suliţa, ţepoaia, japca şi cu orice alte unelte înţepătoare şi agăţătoare, prin greblare sau harponare, să constituie infracţiune. 

Propunerea legislativă pentru completarea Legii nr.192/2001 privind fondul piscicol, pescuitul şi acvacultura face parte din categoria legilor organice, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă  – consilier  în cadrul Ministerului Agriculturii, Alimentaţiei şi Pădurilor. 

La lucrările comisiei au fost prezenţi 32  de deputaţi, membri ai comisiei.

Raportul comisiei a fost adoptat în unanimitate, în şedinţa din 9 septembrie 2003.  

În urma dezbaterii, Comisia propune admiterea cu  modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii:

L E G E 

pentru completarea Legii nr.192/2001 privind fondul piscicol, pescuitul şi acvacultura
	Titlul legii se modifică:

L E G E 

pentru completarea art.62 din Legea nr.192/2001 privind fondul piscicol, pescuitul şi acvacultura.”

Deputat: Ion Bozgă - PSD
	Pentru respectarea normelor de tehnică legislativă.

	2. 
	Art.I.: - Legea nr.192/2001 privind fondul piscicol, pescuitul şi acvacultura, publicată în Monitorul Oficial al României, Partea I, Nr.200 din 20 aprilie 2001, cu modificările şi completările ulterioare, se completează după cum urmează:
	Art.1 devine articol unic:

„Articol unic: - La alineatul 1 al articolului 62 din Legea nr.192/2001 privind fondul piscicol, pescuitul şi acvacultura, publicată în Monitorul Oficial al României, Partea I, Nr.200 din 20 aprilie 2001, cu modificările şi completările ulterioare, după litera a) se introduce litera a1) cu următorul cuprins: 
	Pentru respectarea normelor de tehnică legislativă.

	3. 
	La Art.62 alin.(1), după lit.a) se introduce o nouă literă, a1), cu următorul cuprins:

  „a1) pescuitul cu ostia, suliţa, ţepoaia, japca şi cu orice alte unelte înţepătoare şi agăţătoare, prin greblare sau harponare”.
	a1) pescuitul cu ostia, suliţa, ţepoaia, japca şi cu orice alte unelte înţepătoare şi agăţătoare, prin greblare sau harponare”.

Deputat: Mihai Nicolescu - PSD
	

	4. 
	Art.II.: Legea nr.192/2001 privind fondul piscicol, pescuitul şi acvacultura, publicată în Monitorul Oficial al României, Partea I, Nr.200 din 20 aprilie 2001, cu modificările şi completările ulterioare, precum şi cu cele aduse prin prezenta lege se va republica în Monitorul Oficial al României, Partea I., dându-se textelor o nouă numerotare. 
	Se elimină.

Deputat: Ion Bozgă - PSD
	Pentru respectarea normelor de tehnică legislativă.


PREŞEDINTE,







SECRETAR,



Ioan BÂLDEA      






Alexandru PEREŞ

Întocmit:    Consilier:


                Anton Păştinaru


                    Expert:

                            Adrian Goţa 

